Lieta T‑433/13

Petropars Iran Co . u.c.

pret

Eiropas Savienības Padomi

“Kopējā ārpolitika un drošības politika — Ierobežojoši pasākumi pret Irānu kodolieroču izplatīšanas novēršanai — Līdzekļu iesaldēšana — Pienākums norādīt pamatojumu — Kļūda vērtējumā — Iebilde par prettiesiskumu — Tiesības veikt saimniecisku darbību — Tiesības uz īpašumu — Sabiedrības veselības, drošības un vides aizsardzība — Piesardzības princips — Samērīgums — Tiesības uz aizstāvību”

Kopsavilkums – Vispārējās tiesas (septītā palāta) 2015. gada 5. maija spriedums

Skat. nolēmuma tekstu. (sal. ar 32.–36. punktu)

Tādu pret Irānu vērstu ierobežojošu pasākumu kā atbalstu Irānas valdībai sniedzošu struktūru un ar tām saistīto struktūru naudas līdzekļu iesaldēšana – kas Padomei jāveic saskaņā ar Lēmuma 2010/413, ar ko paredz ierobežojošus pasākumus pret Irānu, 20. panta 1. punkta c) apakšpunktu un Regulas Nr. 267/2012 par ierobežojošiem pasākumiem pret Irānu 23. panta 2. punkta d) apakšpunktu – kontekstā pamatojums pasākumiem, ar kuriem noteiktas struktūras tiek iekļautas ar kodolenerģiju vai ballistiskajām raķetēm saistītās darbībās iesaistīto struktūru un Irānas valdību atbalstošo struktūru sarakstā, ļauj tām identificēt Lēmuma 2010/413 20. panta 1. punkta c) apakšpunktā, kā arī Regulas Nr. 267/2012 23. panta 2. punkta d) apakšpunktā paredzēto kritēriju, proti, kritēriju atbalstu Irānas valdībai sniedzošai struktūrai piederošo struktūru iekļaušanai, kas bija juridiskais pamats to iekļaušanai sarakstos, jo, pirmkārt, meitasuzņēmuma termina lietojums šajā pamatojumā katrā ziņā norāda uz mātesuzņēmuma kontroles esamību, kas var izrietēt tostarp no tā, ka šo uzņēmumu ar attiecīgo meitasuzņēmumu saista kapitālistisku attiecību saiknes, un, otrkārt, konteksts, kādā pasākumi tika pieņemti, ļauj identificēt mātesuzņēmumu, kuram tās piederējušas vai kuras kontrolē tās atradušās, un kura iekļaušana tika pamatota ar kritēriju, kas attiecas uz atbalstu Irānas valdībai sniedzošām struktūrām. (sal. ar 40.–47. punktu)

Skat. nolēmuma tekstu. (sal. ar 54.–59. punktu)

Skat. nolēmuma tekstu. (sal. ar 60. un 61. punktu)

Ja par Irānas valdību atbalstošu atzītas struktūras līdzekļi tiek iesaldēti, pastāv ievērojams risks, ka tā izdarīs spiedienu uz tās īpašumā vai kontrolē esošajām struktūrām, lai apietu tai piemēroto pasākumu iedarbību. Tādēļ šo struktūru naudas līdzekļu iesaldēšana – kas Padomei jāveic saskaņā ar Lēmuma 2010/413, ar ko paredz ierobežojošus pasākumus pret Irānu, 20. panta 1. punkta c) apakšpunktu un Regulas Nr. 267/2012 par ierobežojošiem pasākumiem pret Irānu 23. panta 2. punkta d) apakšpunktu – ir vajadzīga un piemērota, lai nodrošinātu noteikto pasākumu efektivitāti un garantētu, ka šie pasākumi netiks apieti. Tāpēc, pieņemot lēmumu saskaņā ar iepriekš minētajām tiesību normām, Padomei ir jāizvērtē lietas apstākļi, lai noskaidrotu, kuras struktūras ir uzskatāmas par piederošām vai kontrolē esošām. Turpretim tas, kāda ir attiecīgās struktūras darbības iedaba, un tas, vai, iespējams, nav saiknes starp šo darbību un atbalsta sniegšanu Irānas valdībai, nav šajā kontekstā atbilstīgi kritēriji, jo attiecībā uz piederošu vai kontrolē esošu struktūru vērstais līdzekļu iesaldēšanas pasākums nav pamatots ar apstākli, ka šī struktūra pati tieši sniedz atbalstu minētajai valdībai. Gadījumā, ja kādas struktūras kapitāls pilnībā pieder Irānas valdību atbalstošai struktūrai, Lēmuma 2010/413 20. panta 1. punkta c) apakšpunktā, kā arī Regulas Nr. 267/2012 23. panta 2. punkta d) apakšpunktā paredzētais iekļaušanas kritērijs ir izpildīts. Gadījumā, ja kādas struktūras kapitāls netieši pieder Irānas valdību atbalstošai struktūrai, Lēmuma 2010/413 20. panta 1. punkta c) apakšpunktā, kā arī Regulas Nr. 267/2012 23. panta 2. punkta d) apakšpunktā paredzētais iekļaušanas kritērijs ir izpildīts pat neatkarīgi no tā, vai un cik starpuzņēmumu ir šīs mātesstruktūras un tai piederošās struktūras starpā, ja vien katra no piederības ķēdē šādi esošajām struktūrām pilnībā pieder savam tiešajam attiecīgajam mātesuzņēmumam. Proti, šajos apstākļos mātesstruktūrai joprojām vienīgajai ir ekskluzīva kontrole pār visiem saviem meitasuzņēmumiem, un tātad tā spēj ar starpuzņēmumu starpniecību izdarīt spiedienu uz sev netieši piederošo struktūru, lai apietu attiecībā uz sevi vērsto pasākumu iedarbību, un tāpēc ierobežojošu pasākumu vēršana pret šo netieši piederošo struktūru ir attaisnota. Gadījumā, ja gandrīz viss struktūras kapitāls pieder Irānas valdību atbalstošai struktūrai, Lēmuma 2010/413 20. panta 1. punkta c) apakšpunktā un Regulas Nr. 267/2012 23. panta 2. punkta d) apakšpunktā paredzētais iekļaušanas kritērijs ir izpildīts, jo mātesuzņēmums spēj īstenot izšķirošu ietekmi uz sava meitasuzņēmuma rīcību, ja tam pieder ne tikai viss, bet arī gandrīz viss šā meitasuzņēmuma kapitāls. Tomēr kādas struktūras kapitāla piederība Irānas valdību atbalstošai struktūrai 48 % vai 49 % apmērā nav pietiekama, lai pati par sevi ļautu attaisnot ierobežojošu pasākumu vēršanu pret šīm struktūrām. (sal. ar 62.–64., 68., 69., 72., 73. un 81. punktu)

Skat. nolēmuma tekstu. (sal. ar 92.–95. punktu)

Tādu pret Irānu vērstu ierobežojošu pasākumu kā atbalstu Irānas valdībai sniedzošu struktūru un ar tām saistīto struktūru naudas līdzekļu iesaldēšana kontekstā apgalvojums, ka minētie ierobežojošie pasākumi rada risku videi, kā arī Irānas darba ņēmēju un pilsoņu veselībai un drošībai, šajā lietā nav pamatots, jo no prasītāju argumentācijas izriet, ka šis risks izriet no ierobežojumiem, ko Savienība noteikusi attiecībā uz Irānas struktūru apgādi ar būtiskajām precēm vai tehnoloģijām, kā arī tehniskajiem pakalpojumiem saistībā ar šīm gāzes nozarei Irānā paredzētajām precēm. Šie ierobežojumi attiecas uz ikvienu Irānas struktūru un tātad var skart iepriekš minētās struktūras neatkarīgi no to iekļaušanas ar kodolenerģiju vai ballistiskajām raķetēm saistītās darbībās iesaistīto struktūru un Irānas valdību atbalstošo struktūru sarakstā. No iepriekš izklāstītā vienlīdz izriet, ka Padomei nav pārmetams, ka tā, pieņemdama iepriekš minētos ierobežojošos pasākumus, nav apsvērusi, vai piemērojams piesardzības princips. (sal. ar 98.–101. un 103. punktu)

Skat. nolēmuma tekstu. (sal. ar 112.–114. punktu)

Skat. nolēmuma tekstu. (sal. ar 119.–122. punktu)